
	OBJEKTA HIGIĒNISKAIS NOVĒRTĒJUMS



	Valmierā



	2021. gada 9. jūnijā



	1. Objekta nosaukums: Bērnu diennakts nometnes

	1. Objekta īpašnieks: Nometnes organizētājs – Bērnu un jauniešu basketbola skola „Rīga”, reģ. Nr. 90000013606, Krišjāņa Barona iela 107, Rīga, LV-1012

	1. Objekta adrese: Smiltenes tehnikums, Kalnamuiža 10, Smiltenes pagasts, Smiltenes novads, LV-4729

	1. Novērtēšanu veica: 01.06.2021., vides veselības analītiķe Silvija Švalkovska, vides veselības analītiķe Dina Līte-Zaķe

	1. Novērtēšanā piedalījās: Smiltenes tehnikuma saimniecības vadītājs Aivars Birkenšteins  

	1. Konstatēts: 
6.1. Vispārīgās ziņas par objektu/ objekta raksturojums
Bērnu diennakts slēgtās nometnes tiks organizētas Smiltenes tehnikuma dienesta viesnīcas un viesnīcas „Kalna ligzda” telpās. Dalībnieku vecums nometnēs 7 līdz 18 gadiem; maksimālais dalībnieku skaits – līdz 60. 
Nodarbības notiks Smiltenes tehnikuma sporta hallē un āra laukumos. Sporta hallē ir sporta zāle, trīs ģērbtuves atsevišķi zēniem un meitenēm, dušas telpas ar trīs vai četrām dušas ierīcēm un tualetes telpas ar klozetpodu un roku mazgātni. Nakšņošana un atpūta paredzēta tehnikuma dienesta viesnīcā un viesnīcā „Kalna ligzda”. Dienesta viesnīca ir piecstāvu apjoma ēka, nometnes laikā tiks izmantots 2. un 3. stāvs. Katrā stāvā ir divas virtuves telpas, trīs atpūtas telpas un deviņas dzīvokļa tipa istabas, kur katrā ir divas istabas un sanitārais mezgls. Katrā sanitārajā mezglā ir klozetpods, dušas kabīne un roku mazgātne. Ir nodrošināta nometnes dalībnieku grupu plūsmu nekrustošanās. Viesnīca „Kalna ligzda” ir divstāvu apjoma ēka. Nometņu laikā tiks izmantotas trīs istabas 1. stāvā un sešas istabas 2. stāvā. Katrā istabā ir sanitārais mezgls ar klozetpodu, roku mazgātni un dušas kabīni. 
Ir iespēja ievērot personīgo higiēnu: pieejami roku mazgāšanas un nosusināšanas līdzekļi, tualetes papīrs. Telpu sastāvs, platība un sanitāri higiēniskais stāvoklis atbilst higiēnas prasībām un nometnes programmai. Ēdināšanu nodrošinās PVD reģistrēta Smiltenes tehnikuma ēdnīca PVD reģ. Nr. 010114.
6.2. Iekštelpu virsmu apdare
Telpu apdares materiāli ir atbilstoši telpu funkcijām un higiēnas prasībām; ir viegli kopjami un dezinficējami. Grīdas segums ir līdzens.

6.3. Apgaismojums
Dabiskais un mākslīgais; novērtējot vizuāli – nodrošināta atbilstība pastāvošajām prasībām.
6.4. Siltumapgāde 
Centralizēta
6.5. Gaisa apmaiņa
Tehnikuma sporta zālē un ģērbtuvēs ir mākslīgās pieplūdes/nosūces ventilācijas sistēma; higiēnas telpās ir piespiedu nosūces ventilācija. Dienesta viesnīcas istabās – dabīgā pieplūde caur veramiem logiem un logos iebūvētiem ventilējamiem profiliem, nosūce caur sanitārajiem mezgliem; sanitārajos mezglos piespiedu nosūces ventilācija un verami logi. Viesnīcā „Kalna ligzda”: istabās – verami logi; sanitārajos mezglos – piespiedu nosūces ventilācija.
6.6. Ūdens apgāde
Centralizēta – Smiltenes inženiertehniskie tīkli; nodrošināta aukstā un karstā ūdens padeve. Karstā ūdens padeve tiek nodrošināta no siltummezgla. 
6.7. Kanalizācijas sistēma
   Centralizēta 
6.8. Teritorijas labiekārtošana
   Sakopta un labiekārtota. Nodrošināta sadzīves atkritumu savākšana atbilstoši higiēnas prasībām.
6.9. Vides pieejamība
   Netiek vērtēts
6.10. Riska faktoru novērtēšana un cita informācija
Istabiņas uzkops nometnes dalībnieki, koplietošanas telpu uzkopšanu veic tehnikuma personāls; ar sanitāri higiēniskajiem materiāliem nodrošina tehnikums. Gultas veļu, matračus, spilvenus, segas nodrošinās Smiltenes tehnikums. Gultasveļas mazgāšanu nodrošina SIA „SANO FIRMA”. Dvieļus individuāli nodrošinās nometnes dalībnieki. Prasībām atbilstošus roku dezinfekcijas līdzekļus nometņu laikā nodrošinās nometnes organizētājs, virsmu dezinfekcijas līdzekļu – Smiltenes tehnikums. Nepieciešamības gadījumā ir iespējams nodrošināts bērnu izolēšanu atsevišķā telpā/vietā.

	7. SLĒDZIENS
Smiltenes tehnikums Kalnamuižā 10, Smiltenes pagastā, Smiltenes novadā atbilst higiēnas prasībām.

	1. Rekomendējamie pasākumi 
0.  Nodrošināt Ministru kabineta 2009. gada 1. septembra noteikumu Nr. 981 „Bērnu nometņu organizēšanas un darbības kārtība” prasību izpildi.
0. Nodrošināt Ministru kabineta 2020. gada 9. jūnija noteikumu Nr. 360 „Epidemioloģiskās drošības pasākumi Covid-19 infekcijas izplatības ierobežošanai” prasību izpildi.
0. Nometņu darbības laikā ievērot Veselības ministrijas 2021. gada 1. jūnijā apstiprinātās vadlīnijas „Vadlīnijas piesardzības pasākumiem bērnu nometņu organizētājiem” vai aktuālos piesardzības pasākumus, ja tādi tiks rekomendēti pēc Atzinuma saņemšanas.
0. Sekot līdzi Slimību profilakses un kontroles centra sniegtajām rekomendācijām par telpu tīrīšanu un dezinfekciju, kā arī bērnu un personāla personīgās higiēnas un profilakses pasākumu ievērošanu. Biežāk lietotās virsmas un priekšmetus, rokas dezinficēt, izmantojot 70% spirtu saturošus dezinfekcijas līdzekļus. Telpu dezinfekcijai izmantot līdzekļus, kas ir efektīvi pret apvalkotajiem (corona) vīrusiem, piemēram, 70 % etanola šķīdumu, nātrija hipohlorīta 0,5 % šķīdumu, 50% izopropanolu saturošus līdzekļus.
0. Ja vasarā – peldsezonas laikā, nometnes darbības vietā ir paredzēta nometnes dalībnieku peldēšanās, nometnes organizētājs ir atbildīgs par peldūdens pārbaudi un nepieciešamības gadījumā Veselības inspekcijas amatpersonām tiks uzrādīts apliecinājums (testēšanas pārskats) par peldūdens atbilstību Ministru kabineta 2017. gada 28. novembra noteikumu Nr. 692 „Peldvietas izveidošanas, uzturēšanas un ūdens kvalitātes pārvaldības kārtība” prasībām. Peldēšanos organizē peldvietās, kas iekļautas valsts monitoringa programmā vai kurās pirms nometnes darbības uzsākšanas ir veikta peldvietas ūdens kvalitātes pārbaude jebkurā šajā jomā akreditētā laboratorijā.

